Έκθεση Διοικητικού Συμβουλίου  – 30 Ιουνίου 2024 
 
29 
 
 
εντοπισμό κινδύνων και θεμάτων που θα πρέπει να επιλυθούν πριν από την έγκριση, ενώ οι φορείς έγκρισης λαμβάνουν 
σχετικές πληροφορίες προς εξέταση. 
 
Το Πλαίσιο Διαχείρισης Αναφορών ΛK, στόχος του οποίου είναι η παροχή έγκαιρης, πλήρους και ακριβούς 
πληροφόρησης στην ανώτατη διοίκηση, στις αρμόδιες επιτροπές και στις εποπτικές αρχές. Η παραγωγή αναφορών 
υποστηρίζεται από την πλατφόρμα διαχείρισης που χρησιμοποιείται από τη μονάδα ΛK. Η πλατφόρμα εμπλουτίζεται και 
βελτιώνεται συνεχώς προκειμένου να επιτυγχάνεται η μέγιστη αυτοματοποίηση και ενσωμάτωση δεδομένων σε σχέση με 
τις πιο σημαντικές διαδικασίες που εφαρμόζει η μονάδα (όπως το RCSA, η παρακολούθηση δεικτών κινδύνου (KRIs), η 
συλλογή συμβάντων και ζημιών, ο υπολογισμός του VaR, η διαχείριση αδυναμιών στο ΣΕΕ). 
 
Οι εκπαιδευτικές δραστηριότητες που στοχεύουν στην ενίσχυση της ευαισθητοποίησης και της κουλτούρας κινδύνου. 
Ο κίνδυνος που προέρχεται από τις τεχνολογίες πληροφοριών και επικοινωνιών (ΤΠΕ) αποτελεί κρίσιμο στοιχείο της διαχείρισης 
του ΛΚ και υπόκειται σε αυξανόμενο εποπτικό έλεγχο. Αναγνωρίζοντας το γεγονός αυτό, ο Όμιλος ξεκίνησε ένα στρατηγικό σχέδιο 
για τη δημιουργία μίας ανεξάρτητης δεύτερης γραμμής άμυνας (2LoD) με εποπτεία επί των κινδύνων τεχνολογίας και ασφάλειας, 
με δυνατότητα αξιολόγησης του επιπέδου κινδύνου και της επάρκειας των σχετικών ελέγχων. Το έργο παρήγαγε με επιτυχία ένα 
ολοκληρωμένο πλαίσιο διαχείρισης κινδύνων ΤΠΕ, καθιέρωσε ένα εξειδικευμένο μοντέλο λειτουργίας για την εποπτεία των 
κινδύνων ΤΠΕ και ανέπτυξε μια βιβλιοθήκη ελέγχων ΤΠΕ, με βάση τα πρότυπα και τις πρακτικές του κλάδου. Επιπλέον, εξειδίκευσε 
την υφιστάμενη διαδικασία Αυτο-αξιολόγησης Κινδύνων και Ελέγχου (RCSA) για κινδύνους σχετιζόμενους με ΤΠΕ, διασφαλίζοντας 
την εναρμόνιση και με άλλες αξιολογήσεις κινδύνων ΤΠΕ που διενεργούνται εντός της τράπεζας. Η πρωτοβουλία αυτή 
υπογραμμίζει τη δέσμευση του Ομίλου για ισχυρή διαχείριση των κινδύνων ΤΠΕ και συμμόρφωση με τους εποπτικούς 
κανονισμούς. 
Κατά το πρώτο εξάμηνο του 2024, ο Όμιλος συνέχισε τις προσπάθειές του για την περαιτέρω ενίσχυση του ΣΕΕ και του συνολικού 
ΠΔΛΚ. Ενδεικτικές πρωτοβουλίες στο πλαίσιο των προσπαθειών αυτών, είναι: 
 
Οι πρωτοβουλίες για την ευθυγράμμιση των 3 Γραμμών Άμυνας (οι οποίες ενδεικτικά περιλαμβάνουν τη βελτιστοποίηση 
της συνεργασίας μεταξύ των λειτουργιών της 2ης γραμμής άμυνας, ή την ανάπτυξη ενός μοντέλου βάσει του οποίου κάθε 
γραμμή θα μπορεί να βασίζεται στις εργασίες που εκτελούνται από τις υπόλοιπες γραμμές). 
 
Η ενίσχυση της διαχείρισης των κινδύνων ΤΠΕ στο πλαίσιο των αρμοδιοτήτων της 2ης γραμμής άμυνας. 
 
Η περαιτέρω ενίσχυση της διαδικασίας συλλογής και ανάλυσης των ζημιών ΛΚ (ενδεικτικά, μέσω επίτευξης μεγαλύτερου 
αυτοματισμού στις ροές εργασίας)  
 
Η επέκταση της χρήσης της νέας κεντρικής πλατφόρμας που τέθηκε πρόσφατα σε εφαρμογή για την καταγραφή και 
παρακολούθηση των αδυναμιών που εντοπίζονται στο ΣΕΕ από εσωτερικούς και εξωτερικούς ελέγχους 
 
Η περαιτέρω ενίσχυση των μεθοδολογιών και διαδικασιών αξιολόγησης κινδύνου και μηχανισμών ελέγχου 
Μονάδα Επικύρωσης Υποδειγμάτων  
Η Μονάδα Επικύρωσης Υποδειγμάτων (Model Validation Unit - MVU) ως μέρος της λειτουργίας ελέγχου του Ομίλου στη ΔΚΟ 
συνεισφέρει στην προσπάθεια του Ομίλου να μετριάσει τον κίνδυνο υποδείγματος, δηλαδή τον κινδύνο που προκύπτει από 
πιθανούς περιορισμούς στην ανάπτυξη ή χρήση των υποδειγμάτων του Ομίλου, μέσω της ανάπτυξης/ επικαιροποίησης και 
εφαρμογής πλαισίου επικύρωσης υποδειγμάτων και της διενέργειας ανεξάρτητων αξιολογήσεων επικύρωσης αναφορικά με την 
αξιοπιστία, την ακρίβεια και την αποτελεσματικότητα των υποδειγμάτων του Ομίλου, συμβάλλοντας παράλληλα στη βελτίωση της 
ποιότητάς τους. Το πεδίο εφαρμογής της Μονάδας MVU καλύπτει όλους τους τύπους υποδειγμάτων που χρησιμοποιεί ο Όμιλος, 
υφιστάμενων ή νέων, όπως υποδείγματα πιστωτικού κινδύνου, κινδύνου αγοράς, ρευστότητας, ΛΚ, επιτοκιακού κινδύνου, 
υποδείγματα προσομοίωσης ακραίων καταστάσεων και σχεδιασμού διαχείρισης κεφαλαίου. Οι αξιολογήσεις επικύρωσης 
διεξάγονται με βάση το ετήσιο πλάνο επικύρωσης υποδειγμάτων και περιλαμβάνουν ποιοτική αξιολόγηση αναφορικά με την 
επεξεργασία δεδομένων, το σχεδιασμό, την εννοιολογική αρτιότητα, τις εσωτερικές και εξωτερικές απαιτήσεις και τη χρήση των 
υποδειγμάτων και ποσοτική αξιολόγηση κυρίως όσον αφορά στην διακριτική ικανότητα, την ακρίβεια και τη σταθερότητα των